खाली घर बैठना हालांकि काफी कठिन है, फिर भी इन दिनों परिवार के साथ बहुत ही सुकून से समय कट रहा है। कोरोना वायरस के चलते लॉक डाउन के कारण जनहित में ऑफिस को अगले आदेश तक बंद रखा गया है। सारी सुविधाएं फोन या ऑनलाइन दी जा रही है। ऐसे में मुझे बच्चों के साथ कैरम आदि खेलने का अवसर मिल रहा है, जो अक्सर नहीं मिलता। लम्बे समय बाद परिवार के साथ खेल के आनंद का सुखद अनुभव हो रहा है।
open-button

open-button

Monday, September 9, 2024

bell-icon-header

# घर बैठकर परिवार के साथ समय बिताना ज्यादा बेहतर

## – बाहर खुले में घूमने वालों पर खतरा ज्यादा

राजसमंद•Mar 24, 2020 / 02:15 pm•

घर बैठकर परिवार के साथ समय बिताना ज्यादा बेहतर

घर बैठकर परिवार के साथ समय बिताना ज्यादा बेहतर

राकेश गांधी

राजसमंद. कोरोना वायरस को फैलने से बचाने को प्रशासन व चिकित्सा विभाग द्वारा लगातार आगाह किया जा रहा है। इसके बावजूद अभी भी कई लोग बाहर खुले में घूम रहे हैं। हालात ये है कि सवेरे ट्राफिक पुलिस वालों को रोककर उन्हें लौटाना पड़ा। कुछ लोग तो कारों में सवार होकर सड़कों पर मुआयना करने निकले। उन्हें भी ट्राफिक पुलिस ने घर लौटने को मजबूर किया। चिकित्सा विभाग का कहना है कि व्यर्थ की भीड़ में खुद को शामिल करना खुद के साथ अन्याय करना है। एक बार यदि इस वायरस की चपेट में आ गए तो फिर बाहर निकलना मुश्किल होगा। सवेरे अस्पताल में भी छोटी व मामूली बीमारियों को लेकर काफी भीड़ अस्पताल में देखी गई।

इसी बीच, आज राजस्थान पत्रिका ने शहर के उन लोगों से बात की जिनका दिन अक्सर अत्यंत ही व्यस्त रहता है, पर उन्होंने अपनी व अपने परिवार की सुरक्षा को प्राथमिकता देते हुए घरों में रहना बेहतर समझा। अधिकतर लोगों ने बताया कि उन्होंने अपने परिवार के साथ खेलने में समय व्यतीत किया। प्रस्तुत है कुछ लोगों के साथ हुई बातचीत के प्रमुख अंश-

## संबंधित खबरें



बच्चों के साथ आनन्द में बीता दिन

सुबह उठकर घर पर ही वाकिंग की व योगासन किए। इसके बाद परिवार जनों को काफी बनाकर पिलाई। फिर तैयार होकर पूजाअर्चना की। एक अरसे बाद घर में बच्चों के साथ भोजन किया। टीवी पर फिल्म व सीरियल देखे, जो अक्सर नहीं देख पाता। मुंबई व अमरीका रह रहे परिवार के सदस्यों के साथ फोन पर बातचीत की। कोरोना की समस्या से जूझ रहे भीलवाड़ा में अपने ससुराल के सदस्यों से बात की उनकी तबीयत आदि की जानकारी ली। सबसे ज्यादा आनन्द तो बच्चों के साथ रहकर खेलने में आया। कई बार सोचता हूं कि हमें सप्ताह में एक-दो दिन तो ऐसे निकालने ही चाहिए, जब हम पूरे परिवार के साथ इसी तरह आनन्द से रह सकें। मेरी तो शहर व जिले के लोगों से गुजारिश है कि कोरोना वायरस से बचना है तो घर से बाहर मत निकलो। इससे आप खुद तो बचेंगे ही, अपने परिवार व समाज को भी इस बीमारी से बचा पाएंगे।

– महेन्द्र कोठारी, मार्बल व्यवसायी

ऑनलाइन सेवा दी जा रही है

खाली घर बैठना हालांकि काफी कठिन है, फिर भी इन दिनों परिवार के साथ बहुत ही सुकून से समय कट रहा है। कोरोना वायरस के चलते लॉक डाउन के कारण जनहित में ऑफिस को अगले आदेश तक बंद रखा गया है। सारी सुविधाएं फोन या ऑनलाइन दी जा रही है। ऐसे में मुझे बच्चों के साथ कैरम आदि खेलने का अवसर मिल रहा है, जो अक्सर नहीं मिलता। लम्बे समय बाद परिवार के साथ खेल के आनंद का सुखद अनुभव हो रहा है।

– सीए देवेन्द्र हिंगर

‘स्टे होम, स्टे सेफ’

यह समय समाज के लिए चुनौती वाला समय है। वर्तमान में न्यायालय बन्द होने एवं प्रदेश में लॉकडाउन होने से पूरा समय परिवार के साथ व्यतीत कर रही हूं। बच्चों के साथ सुन्दरकाण्ड का पाठ कर रही हूं। बच्चों को अलग-अलग डिश बनाकर खिला रही हूं। साथ ही सोशल मीडिया पर पोजेटिव मैसेज करती हूं। वकालात का काम बन्द होने से ऑफिस का बकाया कार्य पूरा कर रही हूं। वैसे अभी ‘स्टे होम स्टे सेफÓ का नारा बुलन्द करना चाहिए।

– एडवोकेट वर्षा अतुल पालीवाल

परिवार की मदद में गुजरता है दिन

वैसे तो पूरा दिन लोगों की सेवार्थ कैसे निकलता था, पता ही नहीं चलता था, पर इन दिनों परिवार के साथ फुल मस्ती हो रही है। हालांकि जरूरत पडऩे पर मरीजों को वीडियो के जरिए कुछ एक्सरसाइज सीखा रहे हैं। फिर भी अधिकतर समय माता-पिता, पत्नी व बच्चों के साथ बीत रहा है। घर के कार्यों में मदद करने की कोशिश करता हूं। बच्चों को खिलाता रहता हूं।

– डा. यशपाल राजपुरोहित

### ट्रेंडिंग वीडियो